open-index/open-wikipedia-markdown huggingface dataset:
தகான் ஆறு

**தகான் ஆறு**; (மலாய்: *Sungai Tahan*; ஆங்கிலம்: *Tahan River*) என்பது மலேசியாவின் நீளமான ஆறுகளில் ஒன்றாகும். மலேசியாவின் பகாங் மாநிலத்தின் தித்திவாங்சா மலைத்தொடரில் (*Titiwangsa Mountains*) உருவாகி தாமான் நெகாரா (*Taman Negara*) எனும் தேசியப் பூங்கா வழியாகச் சென்று தென் சீனக் கடலில் (*South China Sea*) கலக்கிறது.

கோலா தகான் எனும் கிராமப்புர நகரத்தின் பெயர் இந்த ஆற்றுக்கு வைக்கப்பட்டு உள்ளது. இந்த நதி தீபகற்ப மலேசியாவின் மிக உயரமான மலையான தகான் மலையில் உருவாகிறது. 

## பொது
### தகான் மலை

குனோங் தகான் அல்லது தகான் மலை (*Mount Tahan*); தீபகற்ப மலேசியாவில் மிக உயர்ந்த மலையாகும். மலேசியாவில் குனோங் தகான் என்றே பரவலாக அழைக்கப் படுகிறது. பகாங், ஜெராண்டுட் நகரில் இருந்து 76 கி.மீ. தொலைவில் இருக்கிறது. 

தகான் மலையின் உயரம் 2,187 மீட்டர், (7,174 அடி). இந்த மலை தகான் மலைத்தொடரில் அமைந்து இருக்கிறது.

### தென்னாசெரிம் மலைத்தொடர்

தகான் மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தென்னாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  

தீபகற்ப மலேசியாவில் உள்ள மலைகளில் குனோங் தகான் மலையில் ஏறுவதற்கு கடினமாக இருக்கும் என்று மலையேறுபவர்கள் கருத்து கூறுகின்றனர்.

## தாமான் நெகாரா

**தாமான் நெகாரா** (*Taman Nagara*) என்பது ஒரு தேசியப் பூங்காவாகும். 4,343 சதுர கிலோமீட்டர் பரப்பளவைக் கொண்டது. உலகிலேயே மிகப் பழமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை.  இங்கு தான் தகான் மலை அமைந்து இருக்கிறது.

கோலா தகான் சிறுநகரில் இருந்து, தகான் மலையை அடைவதற்கு 54 கி.மீ. காட்டுப் பயணப்பாதை உள்ளது. ஏப்ரல், மே, ஜூன், ஜூலை மாதங்களே மலை ஏறுவதற்கு பொருத்தமான காலம் ஆகும். நவம்பர் மாதத்தில் இருந்து ஜனவரி மாதம் வரையிலான மழைக் காலங்களில், மலையேறும் பயணங்கள் ரத்துச் செய்யப் படுகின்றன. 

## காட்சியகம்

படிமம்:Kuala Tahan.JPG| கோலா தகான் பட்டினம்
படிமம்:Malezja 2011 Taman Negara National Park 108.jpg| தகான் ஆறு
படிமம்:Taman Negara, Malaysia, Panoramic view 2.jpg|தாமான் நெகாரா
படிமம்:TamanNegara SungeiTembeling.jpg|சுங்கை தெம்பிலிங் ஆறு


## மேற்கோள்கள்

## மேலும் காண்க
* கோலா தகான்
* தென்சீனக் கடல்
* மலேசிய ஆறுகளின் பட்டியல்
* தித்திவாங்சா மலைத்தொடர்

## வெளி இணைப்புகள்

* Tourism Malaysia - Taman Negara 
* Department of Wildlife and National Parks
* Jerantut KTM Railway Station 

பகுப்பு:மலேசிய ஆறுகள்
பகுப்பு:பகாங் ஆறுகள்
திமோர் எலி

**திமோர் எலி** ***(ரேட்டசு திமோரென்சிசு***) என்பது இந்தோனேசிய மேற்கு திமோரில் காணப்படும்  முரிடே குடும்பத்தில் உள்ள கொறிணி சிற்றினமாகும். இது தேக்கு மரக் காடுகளில் வாழ்கிறது. முட்டிசு மலையின் உச்சிக்கு அருகில் சேகரிக்கப்பட்ட ஒரு மாதிரியிலிருந்து இச்சிற்றினம் அறியப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
ரொம்பின் ஆறு

**ரொம்பின் ஆறு**; (மலாய்: *Sungai Rompin*; ஆங்கிலம்: *Rompin River*) என்பது பகாங் மாநிலத்தில் உள்ள ஆறுகளில் ஒன்றாகும். இந்த ஆறு மலேசியா, பகாங் மாநிலத்தின் ரொம்பின் மாவட்டத்தில் (*Rompin District*) உள்ள புக்கிட் இபாம், புக்கிட் பத்து பூத்தே மலைப் பகுதிகளில் உருவாகி கோலா ரொம்பின் (*Kuala Rompin*) வழியாகச் சென்று தென் சீனக் கடலில் (*South China Sea*) கலக்கிறது.

ரொம்பின் ஆற்றுக்கு நெனாசி ஆறு (*Nenasi River*) அனாக் எண்டாவ் ஆறு (*Anak Endau River*) ஆகிய ஆறுகள் துணை ஆறுகளாக உள்ளன.

## பொது

இந்த ஆறு தென் சீனக் கடலில் கலக்கும் கோலா ரொம்பின் துறைமுகப் பகுதியில் பெரிய வகை நன்னீர் இறால்கள் (*Freshwater Prawns*) அதிகமாய்க் கிடைக்கின்றன. அதனால் இந்த இடம் இரவு உணவு வகைகளுக்குப் பிரசித்தி பெற்று விளங்குகிறது.

### கோலா ரொம்பின்

கோலா ரொம்பின் (*Kuala Rompin*); பகாங், ரொம்பின் மாவட்டத்தில் உள்ள ஒரு நகரம். ரொம்பின் மாவட்டத்தின் தலைப்பட்டணமும் இந்த நகரம்தான்.

இந்த நகரம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.

### மீன்பிடி கிராமம்

பிரித்தானியக் காலனித்துவ நாட்களில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே பயணிக்கும் வணிகர்கள் இந்த நகரத்திற்கு வந்து செல்வது உண்டு. கோலா ரொம்பின் உணவகங்கள் அவற்றின் கடல் உணவுகளுக்குப் பிரபலமானவை. 

ரொம்பின் ஆற்றின் கரையோரங்களில் பிடிபடும் நன்னீர் இறால்கள்; நன்னீர் நண்டுகள் (*Freshwater Clams*) கடல் நண்டுகள் மற்றும் கடல் கணவாய் (*Squids*) மீன்களுக்கு கோலா ரொம்பின் பிரபலமாய்த் திகழ்கிறது

## ரொம்பின் ஆறு காட்சியகம்

படிமம்:Kinchin River Suspension Bridge.jpg|
படிமம்:Fisherman's cove - panoramio.jpg| 
படிமம்:Old boat - panoramio (1).jpg
படிமம்:Jasin River.jpg|


## மேற்கோள்கள்

## மேலும் காண்க
* கோலா ரொம்பின்
* ரொம்பின் மாவட்டம்
* தியோமான் தீவு
* மலேசிய ஆறுகளின் பட்டியல்
* மெர்சிங்

## வெளி இணைப்புகள்

* Department of Wildlife and National Parks

பகாங் ஆறுகள்
பகுப்பு:பகாங் ஆறுகள்
பேட்ரிக் சோதனை

**பேட்ரிக் சோதனை** (*Patrick's test*) அல்லது **பேபர் சோதனை**  என்பது இடுப்பு மூட்டு அல்லது பின் இடுப்பு மூட்டு நோயினை மதிப்பீடு செய்ய மேற்கொள்ளப்படும் மருத்துவச் சோதனை ஆகும்.

இந்தச் சோதனையின் போது காலை வளைத்து தொடையின் வெளிப்புறமாகச் சுழற்றி சோதனை செய்யப்படுகிறது. இச்சோதனையின்போது முன்புறமாகப் பக்கத்தில் வலி ஏற்பட்டால், அதே பக்கத்தில் இடுப்பு மூட்டுக் கோளாறு இருப்பதாக அறியப்படுகிறது. பின் இடுப்பு மூட்டைச் சுற்றி பின்பக்கமாக எதிரெதிர் பக்கத்தில் வலி ஏற்பட்டால், மூட்டுச் செயலிழப்பினால் ஏற்படும் வலி என அறியப்படுகிறது.

## வரலாறு
பேட்ரிக் சோதனைக்கு அமெரிக்க நரம்பியல் நிபுணர் ஹக் டால்போட் பேட்ரிக் நினைவாகப் பெயரிடப்பட்டது.

*

## மேற்கோள்கள்

பகுப்பு:மருத்துவ சோதனைகள்
ஓபரா தெற்கு மும்பை சட்டமன்ற தொகுதி

ஓபரா **[[தெற்கு மும்பை]]** பாராளுமன்ற தொகுதி இந்திய நாட்டின் மும்பை பகுதியில் இருந்து மகாராட்டிரா சட்டமன்றத்தில் உள்ள 288 தொகுதிகளில் ஒன்றாகும். இந்தத் தொகுதி 2004 ஆம் ஆண்டு தேர்தல் வரை இருந்தது மற்றும் மும்பை தெற்கு மக்களவைத் தொகுதியின் ஒரு பகுதியாக இருந்தது. தொகுதி வரைபடம் மீண்டும் வரையப்பட்ட பிறகு அத்தொகுதி செயலிழந்தது.

## பாராளுமன்ற உறுப்பினர்கள்
* 1952-1972 : இருக்கை இல்லை
* 1978: செயவந்திபென் மேத்தா, சனதா கட்சி
* 1980: செயவந்திபென் மேத்தா, பாரதிய சனதா கட்சி
* 1985: சந்திரசேகர் பிரபு, இந்திய தேசிய காங்கிரசு
* 1990: சந்திரகாந்த் பட்வால், சிவசேனா கட்சி 
* 1995: சந்திரகாந்த் பட்வால், சிவசேனா கட்சி
* 1999: சந்திரகாந்த் பட்வால், சிவசேனா கட்சி
* 2004: அரவிந்த் நேர்கர் சிவசேனா கட்சி 
* 2008 முதல்:இருக்கை இல்லை.

## மேலும் பார்க்கவும்
* தெற்கு மும்பை
* மும்பை நகர மாவட்டம்

## மேற்கோள்கள்



பகுப்பு:மும்பை மாவட்டம்
பாடக் குறிப்பு

**பாடக் குறிப்பு** (lesson plan) (பரவலாக பாடத் திட்டம்) என்பது ஒரு பாடத்திற்கான கற்பித்தல் அல்லது "கற்றல் பாதை" பற்றிய ஆசிரியரின் விரிவான விளக்கமாகும். வகுப்பறையில் எவ்வாறு கற்பித்தல் நடைபெறுகிறது என்பது தொடர்பாக ஆசிரியரால் தினசரி பாடக் குறிப்பு உருவாக்கப்படுகிறது. ஆசிரியரின் விருப்பம்,பாடத்தின் தன்மை மற்றும் மாணவர்களின் தேவைகளைப் பொறுத்து விவரங்கள் மாறுபடும். பள்ளிக்கூட அமைப்பால் சில கட்டாயத் தேவைகள் பாடக் குறிப்பில் இருக்கலாம்.  ஒரு பாடக் குறிப்பு என்பது ஒரு குறிப்பிட்ட பாடத்தை நடத்துவதற்கான ஆசிரியரின் வழிகாட்டியாகும், மேலும் அதில் இலக்கு (மாணவர்கள் என்ன கற்றுக்கொள்ள வேண்டும்), இலக்கை எவ்வாறு அடைவது (வழிமுறை, செயல்முறை) மற்றும் எவ்வாறு இலக்கு அடையப்படும்  என்பதை அளவிடும் வழி ஆகியவை அடங்கும் ( சோதனை, பணித்தாள், வீட்டுப்பாடம் போன்றவை. ) 

## பாடக் குறிப்பிற்கான கூறுகள்
பாடக் குறிப்பில் பயன்படுத்தப்படும் பொதுவான கூறுகள் பின்வருமாறு:

* பாடத்தின் தலைப்பு
* நேரம்
* கற்றல் துணைக்கருவிகள்
* கற்றல் நோக்கங்கள்
* கற்றல் விளைவுகள்
* ஆர்வமூட்டுதல்/ அறிமுகம்
* வாசித்தல்
* புதிய வார்த்தைகள்
* கருத்து வரைபடம்/மன வரைபடம்
* தொகுத்தல்
* வழங்குதல்
* வலுவூட்டல்
* மதிப்பீடு
* குறைதீர் கற்பித்தல்
* எழுதுதல்
* தொடர்பணி

### ஹெர்பார்டியன் அணுகுமுறை: பிரெட்ரிக் ஹெர்பார்ட் (1776-1841)
ஹெர்பார்ட்டின் கூற்றுப்படி, "எதிர்கால பாடங்களுக்கான புரிதலை விரிவுபடுத்தும் அதே வேளையில் மாணவர்களின் தவறான புரிதல்களை அடையாளம் கண்டு அதனைத் திருத்துவதற்கான வாய்ப்புகளை வழங்குவதற்காக வடிவமைக்கப்பட்ட எட்டு நிலைகள் உள்ளன". அவையாவன

# அறிமுகம்
# ஆர்வமூட்டுதல்
# அறிவுக் கிளர்ச்சி
# புதிய தகவல்களின் அறிமுகம்
# தெளிவுபடுத்துதல்
# பயிற்சி மற்றும் மீளாய்வு
# சுயாதீன பயிற்சி
# முடிவு
### பாடத் திட்டங்கள் மற்றும் அலகுத் திட்டங்கள்
ஒரு சிறந்த பாடக் குறிப்பானது  மாணவர்களின் நலன்களையும் தேவைகளையும் பிரதிபலிக்கிறது. இது கல்வித் துறைக்கான சிறந்த நடைமுறைகளை உள்ளடக்கியது. பாடத் திட்டம் ஆசிரியரின் கல்வித் தத்துவத்துடன் தொடர்புடையது, இது மாணவர்களுக்குக் கல்வி கற்பிப்பதன் முதன்மை நோக்கம் என்று ஆசிரியர் உணர்கிறார். 

## மேலும் பார்க்கவும்

* கலைத்திட்டம்
* பாடத்திட்டங்கள்
* புளூமின் வகைப்பாடு
* பாடம்

## சான்றுகள்

பகுப்பு:கல்விசார் கருவிகள்
சோடியம் அடிப்பேட்டு

**சோடியம் அடிப்பேட்டு** (Sodium adipate) Na2C6H8O4 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். அடிப்பிக் அமிலத்தினுடைய சோடியம் உப்பு என்று சோடியம் அடிப்பேட்டு வகைப்படுத்தப்படுகிறது. 

உணவு சேர்க்கை பொருளான இது ஐரோப்பிய ஒன்றிய எண் ஐ 356 என்ற எண்ணால் அடையாளப்படுத்தப்படுகிறது. அமிலத்தன்மை சீராக்கியாக இது பயன்படுத்தப்படுகிறது. 

## மேற்கோள்கள்

பகுப்பு:அடிப்பேட்டுகள்
பகுப்பு:கரிம சோடியம் உப்புகள்
பகுப்பு:கரிமச் சேர்மங்கள்
நாணய சோதனை

**நாணய சோதனை** (*Coin test*)(அல்லது **மணி உலோக அதிர்வு** ) என்பது ஒரு  நுரையீரலைப் பரிசோதிக்கப் பயன்படுத்தப்படும் மருத்துவ நோயறிதல் சோதனை ஆகும். துளையிடப்பட்ட நுரையீரலிருந்து நுரையீரல் உறைக்குழிக்குள் காற்று அல்லது திரவம் கசியலாம், எடுத்துக்காட்டாக, நுரையீரல் சவ்விடை வளிமத்தேக்கம் அல்லது நீர்க் கோர்த்த மார்பு.

நாணயச் சோதனையில், மார்புக்கு எதிராக வைக்கப்படும் ஒரு நாணயம், கசிவு எனச் சந்தேகப்படும் இடத்தில் மற்றொரு நாணயத்தால் தட்டப்படுகிறது. மூச்சு ஒலிகள் மற்றும் நாணயங்களின் ஒலியைக் கேட்கப் பின்புறத்தில் ஒரு இதயத்துடிப்பு மானி வைக்கப்பட்டுள்ளது. ஒரு விண்ணெனல் சத்தம் கேட்டால், காற்று அல்லது திரவம் நுரையீரல் உறைக்குழுக்குள் நுழைந்திருக்கலாம் என அனுமானிக்கப்படுகிறது.

## மேற்கோள்கள்

* Drugs.com இல் ஸ்டெட்மேனின் மருத்துவ அகராதியில் *பெல்மெட்டல் அதிர்வு*

பகுப்பு:மருத்துவ சோதனைகள்
பத்து ஈத்தாம்

**பத்து ஈத்தாம்** (மலாய் மொழி: *Batu Hitam*; ஆங்கிலம்: *Batu Hitam*; சீனம்: 黑淡) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் உள்ள முக்கியமான கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 10 கி.மீ. தொலைவில் இந்தக் கடற்கரை நகரம் உள்ளது.

மலாய் மொழியில் பத்து (*Batu*) என்றால் கல்; (*Hitam*) என்றால் கருமை; பத்து ஈத்தாம் என்றால் கருங்கல் என பொருள்படும். குவாந்தான் மாவட்டத்தில் உள்ள இந்த நகரத்தின் கடற்கரைகளில் அதிகமான கருங்கற்கள் இருப்பதால் பத்து ஈத்தாம் என பெயர் வந்ததாக அறியப்படுகிறது.

## பொது

இன்றைய நிலையில் பத்து ஈத்தாம் கடற்கரைகளில்  நிறையவே கருங்கற்கள் காணப் படுகின்றன. இங்கு சுற்றிப் பார்க்க வரும் சுற்றுலாப் பயணிகள் அந்தக் கற்களை நினைவுப் பொருட்களாக எடுத்துச் செல்வது வழக்கமாக உள்ளது. கடற்கரைப் பகுதி பெரும்பாலும் வார இறுதிநாட்களில் சுற்றுலாப் பயணிகளால் நிறைந்து இருக்கும்.

### குவாந்தான் மாவட்டம்

குவாந்தான் மாவட்டம், பகாங் மாநிலத்தின் வடகிழக்கில் அமைந்துள்ளது. இதன் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா *(Bandar Indera Mahkota).* இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா.

## மேற்கோள்

## மேலும் காண்க
* ரந்தாவ் அபாங்
* பாகான் லாலாங்
* கிளேபாங்

## வெளி இணைப்புகள்
* Official website of Kuantan Municipal Council 
* Rancangan Tempatan Daerah Kuantan 2035 

பகுப்பு:மலேசிய நகரங்கள்‎
பகுப்பு:பகாங் நகரங்கள்
பகுப்பு:மலேசியக் கடற்கரைகள்
கரிபி ஹடாவோ

**கரிபி ஹடாவோ தேஷ் பச்சாவோ** (*Garibi Hatao Desh Bachao*, "வறுமையை அகற்று, நாட்டைக் காப்பாற்று") என்பது இந்திரா காந்தியின் 1971 தேர்தல் பரப்புரையின் கருப்பொருளாகவும் முழக்கமாகவும் இருந்தது. இந்த முழக்கமும்,  அதனுடன் முன்மொழியப்பட்ட வறுமை ஒழிப்பு திட்டங்களும் இந்திரா காந்திக்கு கிராமப்புற,  நகர்ப்புற ஏழைகளிடம்  தேசிய அளவிலான ஆதரவை பெறத்தக்கதாக வடிவமைக்கப்பட்டது. இது மாநிலத்திலும் உள்ளூர் அளவிலும்  ஆதிக்கம் செலுத்தும்  சாதிகளையும் நகர்ப்புற வணிக வர்க்கத்தையும் கடந்து அடிமட்டத்தில் உள்ள மக்கள் ஆதரவைப் பெறத்தக்கதாக வடிவமைக்கபட்டது. மேலும்,  முன்பு குரலற்றவர்களாக இருந்த ஏழைகள் குறிப்பாக தலித்துகளும், பழங்குடிகளும் அவர்கள் பங்கிற்கு கடைசியில் அரசியல் மதிப்பு, அரசியல் பலம் ஆகிய இரண்டையும் பெறுவதாக இது இருந்தது. 

கரிபி ஹட்டாவோ மூலம் உருவாக்கப்பட்ட திட்டங்கள், உள்ளுர் அளவில் செயல்படுத்தப்பட்டாலும், ஒன்றிய அரசால் நிதியளிக்கப்பட்டு, புது தில்லியில் உள்ள அரசு அதிகாரிகளாலும், காங்கிரசு கட்சி ஊழியர்களாலும்  மேம்படுத்தப்பட்டு, மேற்பார்வையிடப்பட்டு, பணியாளர்கள் நியமிக்கப்பட்டனர். இது 5வது ஐந்தாண்டு திட்டத்தின் ஒரு பகுதியாக இருந்தது.

## மேற்கோள்கள்

பகுப்பு:இந்திரா காந்தி ஆட்சி
பகுப்பு:இந்திய அரசியல் முழக்கங்கள்
பகுப்பு:இந்தி சொற்களும் சொற்றொடர்களும்
நியூ அயர்லாந்து காட்டு எலி

**நியூ அயர்லாந்து காட்டு எலி** (***ரேட்டசு சனிலா***) என்பது முரிடே குடும்பத்தில் உள்ள ஒரு பெரிய கொறிணி ஆகும். இது பப்புவா நியூ கினியாவின் பிசுமார்க் தீவுக்கூட்டத்தில் உள்ள புது அயர்லாந்தில் மட்டுமே காணப்படுகிறது.

## விளக்கம்
*ரேட்டசு சனிலா* என்பது 3000 ஆண்டுகளுக்கும் மேலான தாடையின் 7 புதைபடிவத் துண்டுகள் கண்டுபிடிக்கப்பட்டதன் மூலம் மட்டுமே அறியப்படுகிறது. இந்த குறிப்பிட்ட சிற்றினத்தின் கடைவாய்ப்பற்கள் அகலமானவை மற்றும் முகடுகள் மிகவும் சிக்கலான அமைப்பைக் கொண்டுள்ளன. *ராட்டசு* பேரினத்தின் பிற சிற்றினங்களை விட பல்லினவிடைவெளி அதிகமானது. இதனால் இது தனி சிற்றினமாக அறியப்படுகிறது, இது நியூ கினி மற்றும் ஆத்திரேலியாவிற்கு *ரேட்டசு* பேரினத்தின் பழமையான அல்லது மூதாதையர் பரவலின் நினைவுச்சின்னமாக இருக்கலாம். இந்த சிற்றினம் இன்றும் சில முதன்மை காடுகளில் வாழ்கிறது.

## மேற்கோள்கள்

## வெளி இணைப்புகள்

* http://thewebsiteofeverything.com/animals/mammals/Rodentia/Muridae/Rattus/Rattus-sanila.html
* பக்னெல்
* http://www.itis.gov/servlet/SingleRpt/SingleRpt?search_topic=TSN&search_value=585548

பகுப்பு:ஆத்திரேலியாவின் கொறிணிகள்
பகுப்பு:அகணிய உயிரிகள்
சீசியம் மூவயோடைடு

**சீசியம் மூவயோடைடு** (Caesium triiodide) CsI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சீசியம் டிரை அயோடைடு என்ற பெயராலும் இது அழைக்கப்படுகிறது. நீரிய எத்தனால் கரைசலில் சீசியம் அயோடைடு மற்றும் அயோடின் ஆகியவற்றின் மெதுவான ஆவியாக்கம் மற்றும் படிகமயமாக்கல் மூலம் சீசியம் மூவயோடைடு தயாரிக்கப்படுகிறது. ஈரசோபென்சீன்களுடன் வினைபுரிந்து இது வீழ்படிவுகளை உருவாக்குகிறது. 

உயர் அழுத்தத்தின் கீழ் சீசியம் மூவயோடைடின் கட்டமைப்பு Pnma என்ற இடக்குழுவிலிருந்து P-3c1 என்ற இடக்குழுவுக்கு மாற்றமடைந்து ஒரு கட்ட மாற்றத்திற்கு உட்படுகிறது. மேலும் இதன் அமைப்பு அடுக்கு கட்டமைப்பிலிருந்து முப்பரிமான கட்டமைப்பிற்கு  மாறுகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:அயோடைடுகள்
பகுப்பு:பாலி ஆலைடுகள்
தோல் சுருக்கச் சோதனை

thumb|தோல் சுருக்கங்களுடன் விரல்
 
**தோல் சுருக்கச் சோதனை** (*Wrinkle test*) அல்லது **ஓ'ரியான்** அல்லது **லுக்கென்சின் சுருக்கச் சோதனை** என்பது புற நரம்பு செயல்பாட்டின் சோதனை ஆகும். இதில் விரல்கள் வெதுவெதுப்பான நீரில் சுமார் 10 முதல் 40 நிமிடங்கள் வைக்கப்படுகின்றன. விரல்கள் சுருங்கவில்லை என்றால், இது மறதிக்கான அறிகுறியாகும்.

*

## மேற்கோள்கள்

பகுப்பு:மருத்துவ சோதனைகள்
இந்தி ருசி பாய் பாய்

**இந்தி ருசி பாய் பாய்** (*Hindi rusi bhai bhai* பொருள்: இந்தியர்களும் உருசியர்களும் சகோதரர்கள்") என்பது 1950கள் முதல் 1980கள் வரை இந்தியாவில் பயன்படுத்தப்பட்ட ஒரு அரசியல் முழக்கம் ஆகும்.    இது இந்தியாவிலும் சோவியத் ஒன்றியத்திலும் அதிகாரப்பூர்வமாக முழங்கப்பட்டது. 1955, நவம்பர், 26 அன்று பெங்களூரில் நடந்த கூட்டத்தில் நிக்கித்தா குருசேவ் இதை அறிவித்தார். 

## வரலாறு
"அமைதியான சகவாழ்விற்கான ஐந்து கோட்பாடுகள்" அல்லது "பஞ்ச சீலம்" என்பதன் கீழ், 1954-1962 இக்கும் இடையில், புதிய குடியரசான இந்தியாவிற்கும் சீனாவிற்கும் இடையேயான சகோதரத்துவத்தை அறிவிக்கும் வகையில் உருவாக்கபட்ட "இந்தி சினி பாய் பாய்"  என்ற இதேபோன்ற முழக்கத்திலிருந்து இது வந்தது.  இறுதியில் 1962 இன் இந்திய சீனப் போருடன் அது முடிவடைந்தது. இதேபோல், சோவியத் ஒன்றியத்தில், மாஸ்கோ-பீக்கிங் பாடலில் இருந்து பெறப்பட்ட "உருசியர்களும் சீனர்களும் என்றென்றும் சகோதரர்கள்" என்ற முழக்கம் இருந்தது. அது சீன-சோவியத் பிளவுடன் முடிந்தது. 

இந்த முழக்கம் சோவியத் இலக்கியத்தில் பயன்படுத்தப்பட்டது, எடுத்துக்காட்டாக, லாசர் லாகின் எழுதிய "ஓல்ட் மேன் ஹாட்டாபிச்" என்ற நூலிலும் தொடர்புடைய திரைப்படத்திலும் இடம்பெற்றது.  லெவ் காசிலின் "பீ பிரிபெர்டு, யுவர் மெஜஸ்டி" படத்திலும் இது முக்கியமாக இடம்பெற்றது. சோவியத் ஒன்றியத்தின் வீழ்ச்சிக்குப் பிறகும், 1991 இல் எல்டார் ரியாசனோவ் எழுதிய ப்ராமிஸ்டு ஹெவன் என்ற திரைப்படம் போன்றவற்றிலும்  இந்த பயன்பாடு தொடர்ந்தது.

இந்தி மொழியில் *பாய்* என்ற சொல்லுக்கு "சகோதரன்" என்று பொருள் ஆகும். மேலும் சொற்பிறப்பியல் ரீதியாக உருசிய சொல்லான  *брат* ("பிராட்") உடன் இது ஒத்துள்ளது. பிற இந்தோ-ஐரோப்பிய மொழிகளிலும் இந்தச் சொல்லுடன் ஒத்துப் போகிறது உள்ளன: அவை ஆங்கிலத்தில் *பிரதர்*, லத்தீன் மொழியில் *frater* (ஃபிரதர்), கிரேக்கத்தில் *φράτηρ*(ஃபிராதேர்) ஆகும்.

## மேற்கோள்கள்

பகுப்பு:இந்திய அரசியல் முழக்கங்கள்
தாப்சன் குதிரைலாட வௌவால்

**தாப்சன் குதிரைலாட வௌவால்** (*Dobson's horseshoe bat*)(***ரைனோலோபசு யுனானென்சிசு***) என்பது ரைனோலோபிடே குடும்பத்தில் உள்ள ஒரு வகை வௌவால் சிற்றினம் ஆகும். இது சீனா, இந்தியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.

## விளக்கம்
தாப்சன் குதிரைலாட வெளவாலின் முதுகுபுற உரோமங்கள் பழுப்பு நிறத்தில் இருக்கும். வயிற்றுப்பகுதி  உரோமம் இலகுவாகவும் சற்று வெளிர் நிறமாகவும் இருக்கும்.· இளம் வயது வௌவால் சாம்பல் நிறத்தில் காணப்படும். இதனுடைய முன் இறக்கையின் சராசரி நீளம் 56.6mm (54.2-59.5mm) ஆகும். இந்தச் சிற்றினம் *ரை. பியர்சோனி*யைப் போலக் காணப்பட்டாலும், அளவில் இது பெரியது.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:சீனாவின் பாலூட்டிகள்
எத்தில் அசிட்டாக்சி பியூட்டனோயேட்டு

**எத்தில் அசிட்டாக்சி பியூட்டனோயேட்டு**  (*Ethyl acetoxy butanoate*) C8H14O4 என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். எளிதில் இது  ஆவியாகும். பழுத்த அன்னாசிப்பழங்களின் வாசனையின் ஒரு சிறிய அங்கமாக எத்தில் அசிட்டாக்சி பியூட்டனோயேட்டு காணப்படுகிறது. இருப்பினும் அதன் தூய வடிவத்தில் இது புளித்த தயிரைப் போன்ற வாசனையைக் கொண்டுள்ளது.

சோடியம் ஈத்தாக்சைடுடன் காமா-பியூட்டைரோலாக்டோன் மற்றும் எத்தில் அசிடேட்டு ஆகியவற்றைச் சேர்த்து வினைபுரியச் செய்தால் எத்தில் அசிட்டாக்சி பியூட்டனோயேட்டு உருவாகிறது.
## இதையும் காண்க
* காமா-ஐதராக்சிபியூட்டரால்டிகைடு
## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:பியூட்டைரேட்டு எசுத்தர்கள்
பகுப்பு:தூக்க மருந்துகள்
5, காளிதாசு சாலை

**5, காளிதாசு சாலை** (*5, Kalidas Marg*) இந்தியாவின் உத்திரப்பிரதேச மாநிலம் இலக்னோவில் உள்ள காளிதாசு சாலை என்ற முகவரியில் அமைந்துள்ள உத்தரப் பிரதேச முதல்வரின் அதிகாரப்பூர்வ இல்லமாகும். மிகப்பெரிய பரப்பளவில் இது பங்களாவுடன் ஒரு பகுதியை ஆக்கிரமித்துள்ளது. மாநில முதல்வரின் வசிப்பிடமாக இருப்பதால், லக்னோ காவல்துறையின் சிறப்புப் பிரிவால் பாதுகாப்பு கொடுக்கப்பட்டு பராமரிக்கப்படுகிறது. இந்த இல்லத்தில் மார்ச் 2017 ஆம் ஆண்டு முதல், மாநிலத்தின் 23 ஆவது முதலமைச்சராக இருக்கும் யோகி ஆதித்தியநாத் வசித்து வருகிறார்.
 
## மேற்கோள்கள்

பகுப்பு:உத்தரப் பிரதேசம்
பகுப்பு:லக்னோ
புலந்தசகர் நகர அரங்கம்

**புலந்தசகர் நகர அரங்கம்** (Town Hall, Bulandshahr) இந்தியாவின் உத்திரப்பிரதேச மாநிலம் புலந்தசகர் நகரத்தில் அமைந்துள்ளது. முகம்மது பகர் அலி கான் என்பவரால் 19 ஆம் நூற்றாண்டின் பிற்பகுதியில் 30,000 ரூபாய் செலவில் கட்டப்பட்டது. 1878 ஆம் ஆண்டு இப்பகுதியின் ஆட்சியராக  நியமிக்கப்பட்ட இந்திய குடிமைப் பணிக்கான பிரித்தானிய குடிமைப் பணியாளரான பிரடெரிக் கரோசு இந்த திட்டத்தை மேற்பார்வையிட்டார். இது ஒரு பொது தோட்டமாக உருவாக்கப்பட்டு மோதி பாக்கு பகுதியில் அமைந்துள்ளது. தோட்ட வாயில் முக்கிய அணுகும் வழியாக உள்ளது. புலந்தசகர் நகர அரங்கம் 1883 ஆம் ஆண்டு கட்டப்பட்டது. It was built in 1883.
## நுழைவாயில் (மேற்கு)
தோட்ட வாயில் முக்கிய அணுகும் வழி.

File:Garden Gate, Bulandshahr (1880s).png|புலந்தசகர் தோட்ட வாயில் (1880)
File:Bulandhar Garden Gate night view.tif|புலந்தசகர் தோட்ட வாயில்  (2023)

## 2023

File:Town Hall front view, Bulandhshar (2023).tif|நகர அரங்கம் வடக்கு தாழ்வாரம் (2023)
File:Wooden door, Town Hall, Bulandhshar.tif|மரக் கதவு 
File:Roof terrace, Town Hall, Bulandhshar.tif|மேற்கூரை


## மேற்கோள்கள்

## மேலும் படிக்க
*
## புற இணைப்புகள்
*Frederic Salmon Growse: The Man that built Bulandshahr in the 19th Century

பகுப்பு:உத்தரப் பிரதேசம்
பகுப்பு:புலந்தசகர் மாவட்டம்
கார்வா கோட்டை

**கார்வா கோட்டை** (*Garhwa Fort*) இந்தியாவின் உத்தரப் பிரதேசத்தில் உள்ள அலகாபாத்தில் உள்ள ஒரு கோயில் வளாகமாகும். இது குப்தர் காலத்தைச் சேர்ந்ததாகும். கோவிலின் இடிபாடுகள் 18 ஆம் நூற்றாண்டில் ராசா பாகேல் ராசா விக்ரமாதித்யாவால் பலப்படுத்தப்பட்டன. கோட்டை ஒரு வகையான சதுரமான உள்ளகம் மற்றும் அணிவகுப்புகளைக் கொண்ட தோற்றத்தைக் கொண்டுள்ளது.  இந்த கோட்டையில் குப்தர் காலத்தைச் சேர்ந்த பல நினைவுச்சின்னங்கள் உள்ளன.  இவை 5 மற்றும் 6 ஆம் நூற்றாண்டுகளுக்கு முந்தையவை. 11 அல்லது 12 ஆம் நூற்றாண்டைச் சேர்ந்த விஷ்ணுவின் அனைத்து 10 அவதாரங்களையும் குறிக்கும் ஒரு உருவம் கோட்டையில் மிகவும் குறிப்பிடத்தக்கதாகும்.

## மேற்கோள்கள்

பகுப்பு:உத்தரப் பிரதேசக் கோட்டைகள்
உஞ்சகாவுன் கோட்டை

**உஞ்சகாவுன் கோட்டை** (*Fort Unchagaon*) இந்தியாவின் தலைநகரம் புது தில்லியிலிருந்து இருந்து 110 கிமீ தொலைவில் உள்ள புலந்த்சகர்  மாவட்டத்தின் மேற்கே உள்ள உஞ்சகாவுன் கிராமத்தில் அமைந்துள்ளது. 1857 ஆம் ஆண்டு நடைபெற்ற இந்திய சுதந்திரப் போராட்டத்தின் போது இராசா குர்சகாய் சிங்கின் விசுவாசத்திற்கு வெகுமதியாக இந்தியாவில் இருந்த பிரித்தானிய  அதிகாரிகள் அதை பரிசாக இவருக்கு வழங்கினர். பின்னர் இவரது மருமகன் சுரேந்திர பால் சிங் தனது பத்து வயதில் இருந்தபோது இக்கோட்டையை மரபுரிமையாக பெற்றார்.

## Gallery

File:The Fort Unchagaon, gate.jpg|வாயில்
File:Cannon, Unchagaon Fort.jpg|பீரங்கி
File:The Fort Unchagaon lawns.jpg|புல்வெளிகள்
File:The Fort Unchagaon, courtyard.jpg|முற்றம்
File:The Fort Unchagaon, living room2.jpg|வாழும் அறை 

## மேற்கோள்கள்

## புற இணைப்புகள்
*

பகுப்பு:உத்தரப் பிரதேசக் கோட்டைகள்
பகுப்பு:புலந்தசகர் மாவட்டம்
மகரிசி தகவல் தொழில்நுட்ப பல்கலைக்கழகம்

**মহর্ষি ইউনিভার্সিটি অফ ইনফরমেশন টেকনোলজি** (**MUIT**) একটি ভারতীয় বেসরকারি বিশ্ববিদ্যালয় যা উত্তর প্রদেশ রাজ্যে অবস্থিত। এর মূল ক্যাম্পাস লখনউতে, এবং একটি উপগ্রহ ক্যাম্পাস নয়ডাতে অবস্থিত।  

বিশ্ববিদ্যালয়টি ২০০১ সালের আইন নং ৩১ অনুযায়ী উত্তর প্রদেশ সরকারের ৬ অক্টোবর ২০০১ তারিখের অতিরিক্ত গেজেট বিজ্ঞপ্তির মাধ্যমে প্রতিষ্ঠিত হয়। এমইউআইটি ইউজিসি দ্বারা অনুমোদিত।  

## ইতিহাস
মহর্ষি বিশ্ববিদ্যালয়কে ২০০১ সালে উত্তর প্রদেশ সরকার স্বীকৃতি দেয়। বিশ্ববিদ্যালয় ইউজিসি দ্বারা অনুমোদিত।  

## প্রশাসন
### শাসনব্যবস্থা
বিশ্ববিদ্যালয়ের প্রথম আচার্য ছিলেন মহর্ষি মহেশ যোগী। বর্তমান আচার্য হলেন ড. অজয় প্রকাশ শ্রীবাস্তব এবং বর্তমান উপাচার্য হলেন ড. ভানু প্রতাপ সিংহ।  

## ক্যাম্পাস
### লখনউ, উত্তর প্রদেশ
* মহর্ষি স্কুল অফ ইঞ্জিনিয়ারিং অ্যান্ড টেকনোলজি
* মহর্ষি স্কুল অফ কমার্স অ্যান্ড ম্যানেজমেন্ট
* মহর্ষি স্কুল অফ ফার্মাসিউটিক্যাল সায়েন্সেস
* মহর্ষি স্কুল অফ সায়েন্স
* মহর্ষি স্কুল অফ হিউম্যানিটিজ অ্যান্ড আর্টস
* মহর্ষি স্কুল অফ সায়েন্স অফ কনশাসনেস

### নয়ডা, উত্তর প্রদেশ
* মহর্ষি স্কুল অফ ইঞ্জিনিয়ারিং অ্যান্ড টেকনোলজি
* মহর্ষি ল স্কুল
* মহর্ষি স্কুল অফ বিজনেস স্টাডিজ
* মহর্ষি স্কুল অফ ফার্মাসিউটিক্যাল সায়েন্সেস
* মহর্ষি স্কুল অফ সায়েন্স অফ কনশাসনেস
* মহর্ষি স্কুল অফ মিডিয়া অ্যান্ড অ্যানিমেশন
* মহর্ষি স্কুল অফ অ্যাপ্লাইড সায়েন্স অ্যান্ড হিউম্যানিটিজ

## পাঠ্যক্রম
বিশ্ববিদ্যালয় স্নাতক, স্নাতকোত্তর এবং ডক্টরেট প্রোগ্রাম প্রদান করে।  

## র‌্যাঙ্কিং
AIM র‌্যাঙ্কিং ২০২১ অনুযায়ী মহর্ষি ইউনিভার্সিটি অফ ইনফরমেশন টেকনোলজি ভারতের সেরা স্নাতক ডেটা সায়েন্স প্রোগ্রামের মধ্যে ১৩তম স্থান অধিকার করে।  

## সূত্র

বিষয়শ্রেণী:নয়ডার বিশ্ববিদ্যালয় ও মহাবিদ্যালয়
বিষয়শ্রেণী:উত্তর প্রদেশের বেসরকারি বিশ্ববিদ্যালয়
বিষয়শ্রেণী:লখনউয়ের বিশ্ববিদ্যালয় ও মহাবিদ্যালয়
বিষয়শ্রেণী:২০০১ সালে প্রতিষ্ঠিত শিক্ষাপ্রতিষ্ঠান
বিষয়শ্রেণী:উত্তর প্রদেশে ২০০১ সালের প্রতিষ্ঠা
பந்தாய் புத்திரி

**பந்தாய் புத்திரி** (மலாய் மொழி: *Pantai Puteri* அல்லது *Pantai Bat'leth*; ஆங்கிலம்: *Puteri Beach* அல்லது *Bat'leth Beach*; சீனம்: 布蒂里海滩) என்று அழைக்கப்படும் புத்திரி கடற்கரை; மலேசியா, மலாக்கா, மத்திய மலாக்கா மாவட்டத்தின் தஞ்சோங் கிலிங் (*Tanjung Kling*) நகர்ப்புறத்தில் 2.1 கி.மீ. நீளத்திற்கு உருவாக்கப்பட்ட ஒரு செயற்கை கடற்கரைப் பகுதியாகும்.

தஞ்சோங் கிலிங் நகரத்தின் பெயரை தஞ்சோங் கிலிங்கான் என்று மலாக்கா அரசாங்கம் அண்மையில் மாற்றம் செய்து உள்ளது.

இந்தக் கடற்கரை மலாக்கா நீரிணையை ஒட்டி இருப்பதால் செயற்கையாக ஒரு கடற்கரையை அமைக்க எளிதாக அமைக்க முடிந்தது. முன்பு இந்தக் கடற்கரை பேட்லெத் கடற்கரை (*Bat'leth Beach*) என்று அழைக்கப்பட்டது.

## பொது
இது 1990-ஆம் ஆண்டுகளில் இருந்து மலாக்கா மாநில அரசால் (*Malacca State Government*) இந்த இடம் சுற்றுலா கடற்கரையாக (*Resort Beach*) உருவாக்கப்பட்டது. கடற்கரையைச் சுற்றிலும் மீன்பிடித்தல், முகாமிடுதல் போன்ற பல்வேறு கடல் சார்ந்த நடவடிக்கைகள் உள்ளன. தவிர இந்த இடத்தில் மீனவர்கள் தங்களின் படகுகளைப் பழுது பார்த்துக் கொள்கிறார்கள்; மீன்வலைகளைச் சரி செய்து கொள்கிறார்கள்.

இரவுச் சந்தைகள், தங்கும் விடுதிகள், உணவுக் கடைகள் மற்றும் உணவகங்களையும் இந்த இடம் கொண்டுள்ளது. இங்குள்ள உணவுக் கடைகள் கடற்கரைக்கு ஏற்றவாறு; அதற்கு இணையாக சாலையோர வழிகளில் சரிசமமாக; சீராகக் கட்டப்பட்டு உள்ளன.

### பேட்லெத் கடற்கரை

இந்த இடம் கிளிங்கான் மக்களின் பாரம்பரிய போர்களின் மறுஉருவாக்கத்திற்கும் பயன்படுத்தப்படுகிறது. முன்பு கிளிங்கான் மக்கள் (*Klingon People*) தங்களின் பேட்லெத் வாள்களுடன் (*Bat'leth Blade*) சம்பிராதய சடங்குச் சண்டைகளுக்காக (*Ceremonial Duels*) கடற்கரையைப் பயன்படுத்தியதாகவும்; அதனால் அதற்கு பேட்லெத் கடற்கரை என்று பெயர் வைக்கப்பட்டதாகவும் சொல்லப்படுகிறது.

### கரையோர அரிப்புகள்

ஏப்ரல் 2021-இல் 100 மீட்டர் நீளத்திற்கு கரையோர அரிப்புகள் ஏற்பட்டன. கரையோரத்தைப் பாதுகாக்கும் முயற்சியில் ஒரு பாறைத் தளம் கட்டப்பட்டது.

## காட்சியகம்


File:Pantai Puteri Tanjong Kling，丹绒吉宁海滩.jpg|
File:Pantai Puteri Melaka Beach (48048716586).jpg|
File:Fisherman village, Pantai Puteri Melaka (48035666301).jpg|
File:Puteri Beach Night Market.JPG|
File:Pantai Puteri Tanjong Keling.jpg|


## மேற்கோள்

## மேலும் காண்க
* ரந்தாவ் அபாங்
* பாகான் லாலாங்
* கிளேபாங்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:மலாக்காவில் உள்ள நகரங்கள்‎
பகுப்பு:மலேசியக் கடற்கரைகள்
இந்துஸ்தான் ஜிந்தாபாத்

**இந்துஸ்தான் ஜிந்தாபாத்** (*Hindustan Zindabad*,   ,    பொருள் இந்துஸ்தான் வாழ்க ) என்பது ஒரு இந்துசுத்தானி சொற்றொடர் மற்றும் போர்க்குரல் ஆகும். இந்த சொற்றோடர் பொதுவாக சொற்பொழிவுகள் மற்றும் தகவல்தொடர்புகளில் இந்தியா மீதான தேசபக்தியைக் குறிக்க பயன்படுத்தப்படுகிறது. இது "வாழ்க இந்தியா" என்று மொழிபெயர்க்கப்பட்டுள்ளது.  இது ஒரு தேசியவாத முழக்கமாகும்.  மேலும் காலனித்துவத்துக்கு பிந்தைய இந்தியாவில் தீவிர விவசாயிகள் இயக்கங்கள் போன்ற எதிர்ப்பு இயக்களில் பயன்படுத்தப்பட்டது.  இந்த முழக்கத்தின் மாற்று வடிவங்களாக ஜெய் ஹிந்த், இந்தியா ஜிந்தாபாத் ஆகியவை உள்ளன.  துடுப்பாட்ட போட்டிகளில் இந்திய அணியை உற்சாகப்படுத்தும் போது இதுபோன்ற முழக்கங்கள் எழுப்புவது வழமையாகும்.  

## சொற்பிறப்பியல்
சமகால பயன்பாட்டில், *[[இந்துஸ்தான்]]* என்ற சொல் பொதுவாக 1947 முதல் நவீன இந்தியாவைக் குறிக்கிறது. இது பண்டைய  பாரசீக சொல்லான *இந்துவிலிருந்து* வந்ததாக பொதுவாக நம்பப்படுகிறது. இது சிந்து ஆற்றின் சமசுகிருதப் பெயரான *சிந்துவிலிருந்து* பெறப்பட்டது.  பழைய பாரசீகம் சிந்துவுக்கு அப்பால் வாழும் மக்களை *இந்துக்கள்* என்று குறிப்பிட்டது. இது அவெஸ்தான் பின்னொட்டுடன் இணைந்தது *-ஸ்தான்* (சமஸ்கிருத "ஸ்தான்", என இரண்டிலும் "இடம்" என்று பொருள்படும்)  *ஹிந்துஸ்தான்* என்றானது. இதன் பொருள் (பாரசீகத்திலிருந்து) சிந்துவின் மறுபுறம்  உள்ள நிலம்.

*ஜிந்தாபாத்* ([கருத்தியல், நபர், நாடு] என்றென்றும் வாழ்க) என்பது ஒரு நபர் அல்லது நாட்டின் பெயருக்குப் பிறகு சேர்க்கப்படும் ஒரு பொதுவான உருது மற்றும் பாரசீக பின்னொட்டு ஆகும். இது வெற்றி, தேசபக்தி, பிரார்த்தனையை வெளிப்படுத்த பயன்படுகிறது. 

## வன்முறையில் பயன்பாடு
*இந்துஸ்தான் ஜிந்தாபாத்* மற்றும் அதற்கு இணையான *பாகிஸ்தான் ஜிந்தாபாத்* என்ற முழக்கம் போன்றவை, இந்தியப் பிரிவினையின் போது பெண்களுக்கு எதிரான பாலியல் வன்கொடுமைகளின்போது பயன்படுத்தப்பட்டது. கூட்டுப் பலாத்காரத்தால் பாதிக்கப்பட்டவர்களின் உடல்களில் இந்த வாசகங்கள் பச்சை குத்தப்பட்டன. 

## பரவலர் பண்பாட்டில்
அண்மைக் காலங்களில் இந்த முழக்கத்தின் பிரபலமான பயன்பாடு *கதர்: ஏக் பிரேம் கதா* திரைப்படத்தில் இடம்பெற்றது. இந்தியப் பிரிவினையின் போது சகினா அலி என்ற முசுலீம் பெண்ணைக் காதலிக்கும் தாரா சிங் ( சன்னி தியோல் ) என்ற சீக்கிய இளைஞன் குறித்து இந்தப் படம் பேசுகிறது. சகினாவின் தந்தை சமயம் மற்றும் நாட்டு வேறுபாடுகள் காரணமாக திருமணத்தை ஏற்க மறுக்கிறார். ஆனால் சிங் இசுலாம் சமயத்திற்கு மாறி, பாக்கித்தானில் இந்துஸ்தான் முர்தாபாத் *இந்துஸ்தான் முர்தாபாத்* (இந்தியாவுக்கு மரணம்) என்று நூற்றுக்கணக்கான சாட்சிகளின் முன்னிலையில் முழங்கி திருமணம் செய்ய நிபந்தனை விதிக்கிறார். ஆனால் சிங் அங்கு அவர்களின் விருப்பத்துக்கு மாறாக, *இந்துஸ்தான் ஜிந்தாபாத் என்று* அவர்களுக்கு எதிராக முழக்கம் செய்கிறார். பின்னர் ஒரு அடி குழாயை அடியோடு பிடுங்குகிறார். மேலும் அவரது கருத்துக்களால் கோபமடைந்து தாக்கும் கும்பலான சில உள்ளூர் மக்களைக் கொல்கிறார். 

## மேலும் பார்க்கவும்

* ஜெய் ஹிந்த்
* இன்குலாப் ஜிந்தாபாத்
* இந்திய தேசியம்

## மேற்கோள்கள்

பகுப்பு:இந்திய விடுதலைப் போராட்டம்
பகுப்பு:இந்திய அரசியல் முழக்கங்கள்
பகுப்பு:இந்தியாவில் தேசியவாதம்
பகுப்பு:இந்தி சொற்களும் சொற்றொடர்களும்
சிந்து ஆற்றுப் பாம்பு

**சிந்து ஆற்றுப் பாம்பு** (*Sind River snake*)(***என்கைட்ரிசு சனார்டி***), பொதுவாக **சானார்டின் மண் பாம்பு** என்றும் **சான்-ஆர்டின் நீர் பாம்பு** என்றும் அழைக்கப்படுகிறது. இது கோமலோப்சிடே குடும்பத்தில் வீரியம் குறைந்த விடமுள்ள, பின்பக்க விடப்பல்லினைக் கொண்ட பாம்பு சிற்றினமாகும். இந்த சிற்றினம் தாய்லாந்தில் மட்டுமே காணப்படும் அகணிய உயிரி.

## புவியியல் வரம்பு
*என். சனார்டி* தாய்லாந்தின் பேங்காக்கிற்கு அருகில் அல்லது அப்பகுதியினைச் சுற்றிக் காணப்படுகிறது.

## சொற்பிறப்பியல்
இதனுடைய சிற்றினப் பெயர், *சனார்டி*, தாய்லாந்து ஊர்வன ஆய்வாளர்  நினைவாக இடப்பட்டது.

## வாழ்விடம்
*என். சனார்டி* நன்னீர் ஈரநிலங்களில் வாழ்கின்றது.

## நடத்தை
*எ.சனார்டி* என்பது இரவாடுதல் வகையினைச் சார்ந்தது.

## உணவுமுறை
*என். சனார்டி* மீன்கள் மற்றும் தவளைகளை வேட்டையாடுகிறது..

## இனப்பெருக்கம்
*என். சனார்டி* சீவசமுளைத்தல் வகையினைச் சேர்ந்தது.

## பாதுகாப்பு நிலை
*என். சனார்டி* பன்னாட்டு இயற்கை பாதுகாப்புக்கான சர்வதேச ஒன்றியத்தால் "தரவுகள் போதாது" எனப் பட்டியலிடப்பட்டுள்ளது. இந்த இனத்தின் உயிரியல் பற்றி அதிகம் அறியப்படவில்லை.

## மேற்கோள்கள்


## மேலும் படிக்க
*, ,  (2015). *A Field Guide to the Reptiles of Thailand*. New York: Oxford University Press. 352 pp.  (hardcover),  (paperback).
*Cochran DM (1930). "The herpetological results made by Dr. Hugh Smith in Siam from 1923 to 1929". *Proceedings of the United States National Museum* **77** (11): 1-39. [1931].
*, , Nabhitabhata J,  (1998). *A Photographic Guide to Snakes and other Reptiles of Peninsular Malaysia, Singapore and Thailand.* Sanibel Island Florida: Ralph Curtis Publishing. 144 pp. .
*Günther A (1864). *The Reptiles of British India*. London: The Ray Society. (Taylor & Francis, printers). xxvii + 452 pp. + Plates I-XXVI.
*,  (2005). "A new Thai *Enhydris* (Serpentes: Colubridae: Homalopsinae)". *Raffles Bulletin of Zooogy* **53** (1): 143–147. ("*Enhydris chanardi*, new species").

## வெளி இணைப்புகள்

* EOL.org

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
சுதா சேஷய்யன்

**சுதா சேஷய்யன்**, (பிறப்பு:25 செப்டம்பர் 1961) சென்னை தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் துணை வேந்தராக நான்கு ஆண்டுகள் பணியாற்றியவர். இவர் உடற்கூற்றியல் மருத்துவப் பேராசிரியாகவும், பதிவாளராகவும் பணியாற்றியவர். இவர் மருத்துவக் கல்வியாளரும், தமிழ் ஆன்மீக இலக்கியப் பேச்சாளரும் ஆவார். சென்னையில் உள்ள தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் 10-வது துணைவேந்தராக சுதா சேஷய்யன், 31 டிசம்பர் 2018 அன்று தமிழக ஆளுநர் பன்வாரிலால் புரோகித்தால் நியமிக்கப்பட்டார். 30 டிசம்பர் 2021 அன்று சுதா சேஷய்யன் பதவி ஓய்வு பெறும் நிலையில், தமிழக ஆளுநர் ஆர். என். ரவி ஓராண்டுக்கு பதவி நீட்டித்து உத்தரவிட்டார்.   சுதா சேஷய்யன் நான்கு ஆண்டுகள் துணைவேந்தராக பணியாற்றிய பின் 30 டிசம்பர் 2022 அன்று பணி ஓய்வு பெற்றார். இவருக்கு செம்மொழித் தமிழாய்வு மத்திய நிறுவனத்தில் துணைத் தலைவராக பதவி வழங்கப்பட்டுள்ளது.

## இலக்கிய ஆர்வம்
இவர் இலக்கியவாதியாகவும் ஆன்மீகப் பேச்சாளாராகவும் பட்டிமன்றப் பேச்சாளராகவும் உள்ளார். தமிழ் ஆங்கிலம் மட்டுமல்லாமல் வடமொழியிலும் தேர்ச்சிபெற்றவர். ஆன்மீக நிகழ்வுகளுக்கு நேரடி வர்ணனை, வானொலி, தொலைக்காட்சிகளில் வர்ணனை, சொற்பொழிவுகளையும் நிகழ்த்தியுள்ளார். காசி சங்கமம், இந்திய நாடாளுமன்றக் கட்டடத் திறப்பு விழா போன்ற நிகழ்வுகளில் தமிழிலும் இந்தியிலும் தொகுத்து வழங்கியுள்ளார். விகடன் குழுமத்தின் தகவல் கலைஞ்சியத்தின் பதிப்பாசிரியராகவும், ஆன்மீகம், இலக்கியம் மருத்துவம் தொடர்பாகப் பல்வேறு நூல்களைத் தமிழில் எழுதியுள்ளார். 

## எழுதிய நூல்கள்
* லெமுரியா குமரிக்கண்டம் (தொலைந்த கண்டத்தின் தொன்மைக் கதை)
* பஞ்ச சபைகள்
* ஸகல ஸௌபாக்யங்களும் அருளும் ஶ்ரீ லலிதா (ஸஹஸ்ரநாமம் - விளக்கவுரை)
* குடும்பமும் தேசமும்
* தேவாரத் திருவுலா (பாகம் 3)
* அந்தக் கால மருத்துவர்கள்
* படிவங்கள் எப்படியோ?
* ஸ்ரீ லலிதா
* பேசும் பரம்பொருள் (வானதி பதிப்பகம்)
* நல்லன எல்லாம் தரும் (வானதி பதிப்பகம்)
* தேவாரத் திருவுலா (பாகம் 1)
* தேவாரத் திருவுலா (பாகம் - 2)
* உயிரற்ற உயிர்

## விருதுகள்
'ஞானத்தமிழ் வாணி', 'அருள்மொழி அரசி' போன்ற பல பட்டங்களையும், 'பாரதி இலக்கியச் செல்வர்', 'கேப்டன் சேஷாத்ரி நாதன் விருது', 'சுதாசார வர்ஷிணி' எனப் பல விருதுகளைப் பெற்றுள்ளார். தமிழக அரசின் 2005-ம் ஆண்டிற்கான கலைமாமணி விருதையும் 2024 எஸ்.ஆர்.எம்மின் தமிழ்ப்பேராய விருதையும் பெற்றுள்ளார். ஹம்சத்வானியின் 2019 ஆம் ஆண்டின் சிறந்த குடிமகன் விருது பெற்றவர்.

## மேற்கோள்கள்

## வெளி இணைப்புகள்
* என்னுடைய அன்றாட வாழ்க்கையின் அங்கம்
 
பகுப்பு:1961 பிறப்புகள்
பகுப்பு:இந்தியப் பெண் மருத்துவர்கள்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக துணைவேந்தர்கள்
பைரவர் கோயில்

**பைரவர் கோயில்** என்பது இந்துக் கோயிலின் கருவறையிலுள்ள மூலவர் பைரவர் அம்சமாக இருக்கும் பட்சத்தில் அக்கோயில் பைரவர் கோயில் என்றழைக்கப்படுகிறது. அந்த அம்சமானது வெவ்வேறு திருநாமங்கள் கொண்டு காணப்படுகின்றது.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற வேலூர் மாவட்டம் கண்டிப்பேடு பகுதியிலுள்ள பைரவநாதீசுவரர் கோயில் தருமபுரி மாவட்டம் அதியமான்கோட்டை பகுதியிலுள்ள காலபைரவர் கோயில்  திருச்சிராப்பள்ளி மாவட்டம் மலைக்கோட்டை பகுதிக்கு அருகிலுள்ள பைரவநாதசுவாமி கோயில் ஆகியவை சில முக்கிய பைரவர் கோயில்களாகும்.

உலகிலேயே மிகப்பெரிய, 39 அடி உயர பைரவ சிலையுடன் கட்டப்பட்டுள்ள இராட்டைசுற்றிபாளையம் காலபைரவர் கோயில், ஈரோடு மாவட்டத்தின் அவல்பூந்துறை பகுதிக்கு அருகில் இராட்டைசுற்றிபாளையம் புறநகர்ப் பகுதியில், 2023 ஆம் ஆண்டு மார்ச்சு மாதம் 13ஆம் நாள் கும்பாபிசேகம் நடைபெற்று, அமையப் பெற்றுள்ளது.

தஞ்சாவூர் மாவட்டம் கும்பகோணம் புறநகர்ப் பகுதியில் சோழபுரம் பகுதியிலுள்ள பைரவேசுவரர் கோயில் மற்றும் ஏழு பைரவர் சன்னதிகளுடன் கூடிய சென்னை மாவட்டத்தின் திருவான்மியூர் புறநகர்ப் பகுதியில் அமைந்துள்ள மருந்தீசுவரர் கோயில் ஆகியவை பைரவருக்கு பெருமை சேர்க்கும் கோயில்களாகும்.
## மேற்கோள்கள்

## வெளி இணைப்பு
பகுப்பு:இந்துக் கோயில்கள்
செராத்திங்

**செராத்திங்** (மலாய் மொழி: *Cherating*; ஆங்கிலம்: *Cherating*; சீனம்: 珍拉丁) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் மிகவும் பிரசித்தி பெற்ற கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 50 கி.மீ. தொலைவில் இந்தக் கடற்கரை நகரம் உள்ளது.

தென்சீனக் கடலை எதிர்நோக்கியவாறு அமைந்து இருக்கும் இந்தக் கடற்கரை; உலகம் முழுமைக்கும் சுற்றுலா பயணிகளால் நன்கு அறியப்பட்ட இடமாகக் கருதப்படுகிறது. மலேசியாவில் முதன்முதலில் தோற்றுவிக்கப்பட்ட சுற்றுலா தளங்களில் இதுவும் ஒன்றாகும்.

## பொது

இங்குள்ள செண்டோர் கடற்கரையில் உள்ள கடற்கரைகள்; தங்கும் விடுதிகள் மற்றும் ஓய்வு விடுதிகள் போன்றவை பிரபலமான சுற்றுலா இடங்களாகக் கருதப் படுகின்றன. தென்னை மரங்கள் சூழ்ந்த வெள்ளை கடற்கரையுடன், விருந்தினர் மாளிகைகள் மற்றும் சிறு சிறு கடைகளைக் கொண்டது இந்தச் சிறிய கிராமம்.

தீபகற்ப மலேசியாவில் மிகவும் விரும்பப்படும் கடலோர கடற்கரைகளில் செராத்திங் ஒன்றாகும். அருகிலுள்ள தீவுகளான பெர்கெந்தியான் தீவு, லாங் தெங்கா தீவு மற்றும் ரெடாங் தீவு ஆகியவற்றில் சுற்றுலாத் தொழில் தொடங்குவதற்கு முன்பே, செராத்திங் கடற்கரை; சுற்றுலா பயணிகளுக்கு மிகவும் பிடித்த இடங்களில் ஒன்றாக விளங்கியது.

### ஆமைகள் சரணாலயம்

ரெடாங் தீவு மற்றும் பெர்கெந்தியான் தீவுகளில் உள்ள படிகத் தெளிவான வெள்ளை மணல் கடற்கரைகளுடன் செராத்திங் கடற்கரையை ஒப்பிட முடியாது என்றாலும்; செராத்திங் கடற்கரையின் எளிமை மற்றும் குறைந்த விலையிலான தங்கும் விடுதிகள் காரணமாக இந்தக் கடற்கரை பிரபலமான சுற்றுலா தலமாக உள்ளது.

பாரம்பரிய உடைகள் மற்றும் கைவினைப் பொருட்களை விற்பனை செய்யும் கலாசார கிராமம் செராத்திங்கில் உள்ளது. செராத்திங் கடற்கரையில் ஆமைகள் சரணாலயம் உள்ளது. ஆமைகள் சூலை மற்றும் ஆகத்து மாதங்களில் முட்டையிடுவதற்கு கடற்கரைக்கு வருவது வழக்கம்.

## காட்சியகம்


File:Cherating, Pantai Cherating.jpg|
File:Cherating Beach, Pahang - Malaysia (4831337308).jpg|
File:Kampung Cherating.jpg|
File:CHERATING PAGI2 - panoramio.jpg|
File:YosriPantaiCherating.jpg|



## மேற்கோள்

## மேலும் காண்க

* தியோமான் தீவு 
* செகாட் தீவு
* பெர்கெந்தியான் தீவு
* லாங் தெங்கா தீவு 
* ரெடாங் தீவு

## வெளி இணைப்புகள்

பகுப்பு:மலேசிய நகரங்கள்‎
பகுப்பு:பகாங் நகரங்கள்
பகுப்பு:மலேசியக் கடற்கரைகள்
எஸ். கீதாலட்சுமி

**மருத்துவர். எஸ். கீதாலட்சுமி**, (பிறப்பு:4 சனவரி 1958) சென்னை கிண்டியில் உள்ள தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்தின் 9வது துணைவேந்தரும், இரண்டாவது பெண் துணைவேந்தராக 28 டிசம்பர் 2015 முதல் பணியாற்றியவர். இவர் 3 ஆண்டுகள் துணைவேந்தராக பணியாற்றி 27 டிசம்பர் 2018 அன்று பணி ஓய்வுப் பெற்றவர். 
## கல்வி & பணிகள்
இவர் 1974 - 1979ல் சென்னை ஸ்டான்லி மருத்துவக் கல்லூரியில் இளநிலை மருத்துவம் படித்தார். 1985ல் மதராசு மருத்துவக் கல்லூரியில் நுண்ணுயிரியல் படிப்பில் முதுநிலைப்பட்டம் பெற்றார். இவர் தமிழ்நாடு மருத்துவப்  பணிகள் கழகத்தின் இயக்குநராகப் பணியாற்றியவர். 2007ல் தமிழ்நாடு டாக்டர் எம்ஜிஆர் மருத்துவப் பல்கலைக்கழகத்தில் அடிப்படை அறிவியலியல், நுரையீரல் மூச்சுக்குழாய் ஒவ்வாமை தொடர்பான ஆய்வில் முனைவர் பட்டம் பெற்றார்.

## மேற்கோள்கள்

பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
பகுப்பு:இந்தியப் பெண் மருத்துவர்கள்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக துணைவேந்தர்கள்
தாமசு குதிரைலாட வௌவால்

**தாமசு குதிரைலாட வௌவால்** (*Thomas's horseshoe bat*)(***ரைனோலோபசு தோமாசி***) என்பது ரைனோலோபிடே குடும்பத்தில் உள்ள ஒரு வௌவால் சிற்றினம் ஆகும். இது சீனா, லாவோஸ், மியான்மர், தாய்லாந்து, வியட்நாம் ஆகிய நாடுகளில் காணப்படுகிறது.

## மேற்கோள்கள்

பகுப்பு:பாலூட்டிகள்
ஜான் தாமசு பியர்சன்

**ஜான் தாமசு பியர்சன்** (*John Thomas Pearson*)(22 ஆகத்து 1801 - 5 மார்ச் 1851) இந்தியாவில் கிழக்கிந்திய நிறுவனத்தில் பணிபுரிந்த ஒரு இங்கிலாந்து அறுவை சிகிச்சை நிபுணர் ஆவார். இவர் வங்காள ஆசிய சங்கத்தின் அருங்காட்சியகத்தின் கண்காணிப்பாளராகக் குறுகிய காலப் பணியிலிருந்தார்.

பியர்சன் 1825-ல் தனது இலண்டனில் உள்ள அரச அறுவையிலாளர் கல்லூரியின் உறுப்பினர் தகுதியினைப் பெற்றார். 1826-ல் வங்காளத்தில் உதவி அறுவை சிகிச்சை நிபுணராகப் பணியில் சேர்ந்தார். மேலும் 1841-ல் அறுவை சிகிச்சை நிபுணராக பதவி உயர்வு பெற்றார். டார்ஜிலிங்கில் இவர் பணியிலிருந்தபோது, அங்குள்ள விலங்கியல் துறையில் மிகுந்த ஆர்வம் காட்டினார். இப்பகுதியில் உள்ள விலங்கு மாதிரிகளை அடையாளம் காண இங்கிலாந்துக்கு அனுப்பினார். *பெலோமிஸ் பியர்சோனி*  எனும் பறக்கும் அணில் இவரது மருத்துவ மாணவர் நாட்களில் நண்பரான ஜான் எட்வர்டு கிரே என்பவரால் அடையாளம் காணப்பட்டு 1942-ல் பெயரிடப்பட்டது. *ரைனோலோபசு பியர்சோனி* என்பது 1851-ல் கோர்சூபீல்டால் பியர்சன் நினைவாகப் பெயரிடப்பட்டது.

பியர்சன் சூலை 1833-ல் ஆசியச் சமூகத்தின் பொறுப்பாளராக நியமிக்கப்பட்டார். ஜேம்ஸ் பிரின்செப்பிற்கு ஆதரவாக 1835 வரை பதவியிலிருந்தார். இந்த காலகட்டத்தில் இவர் ஹிஸ்பிட் முயல் மற்றும் ஒரு புதிய வகை மீன்கொத்தி, *[[பழுப்பு சிறகு மீன்கொத்தி]]<nowiki/>யினை* விவரித்தார். பியர்சன், வங்காள ஆசியச் சமூகத்தின் அருங்காட்சியகத்தை ஒழுங்காகப் பராமரிக்கவில்லை என்று வில்லியம் ஜேம்சன் மீது புகார் தெரிவித்தார்.

1827ஆம் ஆண்டு மார்ச் 7 ஆம் தேதி கல்கத்தாவில் பிரான்சிசு பிட்சுபாட்ரிக்கை பியர்சன் மணந்தார். பியர்சன் பரக்பூரில் இறந்தார்.

## மேற்கோள்கள்

 
பகுப்பு:1851 இறப்புகள்
பகுப்பு:1801 பிறப்புகள்
இந்தியா ஒளிர்கிறது

**இந்தியா ஒளிர்கிறது** (*India Shining*) என்பது 2004 இல் இந்தியாவின் பொருளாதார நம்பிக்கையின்  உணர்வைக் குறிக்கும் ஒரு விளம்பர முழக்கமாகும். 2004 இந்தியப் பொதுத் தேர்தலுக்காக அப்போதய ஆளும் பாரதிய ஜனதா கட்சி (பஜக) இந்த முழக்கத்தை பிரபலப்படுத்தியது. இந்த முழக்கம் ஆரம்பத்தில் இந்தியாவை சர்வதேச அளவில் முதன்மைபடுத்தும் நோக்கில் இந்திய அரசின் பரப்புரையின் ஒரு பகுதியாக உருவாக்கப்பட்டது.

விளம்பர நிறுவனமான கிரே வேர்ல்டுவைட் 2003 இல் பரப்புரை வாய்ப்பை பெற்றது; இந்த முழக்கத்தையும், அதனுடன் தொடர்புடைய பரப்புரையை தேசிய படைப்பாற்றல் இயக்குநர் பிரதாப் சுதன், நிதி அமைச்சர் ஜஸ்வந்த் சிங்குடன் கலந்தாலோசித்து உருவாக்கினார். "இந்தியா ஒளிர்கிறது" என்ற முழக்கத்தை உள்ளடகமாக கொண்ட பரப்புரையை தேசிய தொலைக்காட்சி விளம்பரங்களுக்கும்,  செய்தித்தாள் விளம்பரங்களுக்கும்  20 மில்லியன் அமெரிக்க டாலர் நிதியை ஒன்றிய அரசு செலவிட்டது.

2004 நாடாளுமன்றத் தேர்தலில்,  அடல் பிகாரி வாச்பாய் அரசாங்கத்தின் தோல்விக்கு,  குறிப்பாக நகர்ப்புறங்களை இலக்காக கொண்டு செய்யப்பட்ட இந்தியா ஒளிர்கிறது என்ற பரப்புரையே காரணம் என்று சில தலையங்கங்கள் குறிப்பிட்டன.

இந்தியா ஒளிர்கிறது பரப்புரையின் எதிர்மறை மதிப்பீடு தேர்தலுக்குப் பிறகு எதிரொலித்தது. முன்னாள் துணைப் பிரதமர் எல். கே. அத்வானி, இது "சரியானது", என்றாலும் "எங்கள் தேர்தல் பரப்புரைக்குப் பொருத்தமற்றது, இந்தியாவின் சமகால யதார்த்தத்தின் மற்ற அம்சங்களை முன்னிலைப்படுத்த எங்கள் அரசியல் எதிரிகளுக்கு ஒரு வாய்ப்பை ஏற்படுத்திக் கொடுத்துவிட்டோம். இது எங்கள் கோரிக்கையை கேள்விக்குள்ளாக்கியது." 

## சர்ச்சை
*இந்தியா ஒளிர்கிறது* விளம்பரங்களில் அரசியல் ஆதாயத்திற்காக வரி செலுத்துவோரின் பணத்தைப் பயன்படுத்த அரசாங்கத்துக்கு உரிமையில்லை என்ற சர்ச்சை எழுந்தது. பாஜக அரசு தோராயமாக ரூ. 5 பில்லியன் பணத்தை 2004 நாடாளுமன்றத் தேர்தலின் போது விளம்பரப் பரப்புரைக்காக பயன்படுத்தியது.

இந்தியா ஒளிர்கிறது முழக்கமானது இந்தியாவின் வறுமை, சமூக சமத்துவமின்மை உள்ளிட்ட பல்வேறு சமூகப் பிரச்சனைகளை மூடிமறைக்க பயன்படுத்தபட்டதாக  பல்வேறு கட்டுரையாளர்களும்,  ஆளும் தேசிய ஜனநாயகக் கூட்டணி அரசாங்கத்தை அரசியல் ரீதியாக விமர்சிப்பரவகளும்  விமர்சித்தனர்.

இந்த முழக்கம் 2004 தேசியத் தேர்தலுக்கான பாஜகவின் பரப்புரையில்  ஒரு மையக் கருப்பொருளாக இருந்தது. இது பாஜகவின் அரசியல் எதிரிகளால்  பொதுப் பணம் கட்சி நோக்கங்களுக்காகப் பயன்படுத்தப்படுகிறது என்று விமர்சிக்கப்பட்டது. இதன் எதிரொலியாக, இந்திய தேர்தல் ஆணையம் தேர்தல் முடியும் வரை இந்த முழக்கத்தை ஒளிபரப்ப தடை விதித்தது. இருப்பினும் பாஜக அரசியல்வாதிகள் இந்த முழக்கத்தை மற்ற சூழல்களில் தொடர்ந்து பயன்படுத்தினர்.

## மேலும் பார்க்கவும்

* *[[அச்சே தின் ஆனே வாலே ஹைன்]]*

## மேற்கோள்கள்

பகுப்பு:இந்திய அரசியல் முழக்கங்கள்
லலிதா காமேஸ்வரன்

**மருத்துவர் லலிதா காமேஸ்வரன்**, (பிறப்பு:27 சூலை 1930), சென்னை கிண்டியில் உள்ள தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்தின் முதல் துணைவேந்தராக 12 சூலை 1988 முதல் 11 சூலை 1992 முடிய 4 ஆண்டுகள் செயலாற்றியவர். மருந்தியல் நிபுணரான லலிதா காமேஸ்வரன், நாவலர் சோமசுந்தர பாரதியின் மகளும், காது, மூக்கு, தொண்டை சிறப்பு மருத்துவர் மறைந்த காமேஸ்வரனின் மனைவியுமாவர்.
## கல்வி & பணிகள்
லலிதா காமேஸ்வரன் மதுரையில் உள்ள புனித ஜோசப் பெண்கள் உயர்நிலைப் பள்ளியில் பள்ளிக்கல்வி முடித்து, அமெரிக்கன் கல்லூரில் இடைநிலைக் கல்லூரிப் படிப்பை முடித்தார். 1952ல் ஸ்டான்லி மருத்துவக் கல்லூரியில் இளநிலை மருத்துவம் முடித்தார். பின்னர் 1962ல் இலண்டனில் மருந்தியல் துறையில் முனைவர் பட்டம் பெற்றார். இவர் மதுரை மற்றும் சென்னை மருத்துவக் கல்லூரிகளில் மருந்தியல் பேராசிரியராகப் பணியாற்றினார். அவரது மாணவர்களில் மிகவும் நன்கு அறியப்பட்டவர்களில் ஒருவர் சென்னையைச் சேர்ந்த நீரிழிவு நிபுணர் டாக்டர் வி. மோகன் ஆவார்.இவர் தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்தின் முதல் துணைவேந்தராக 12 சூலை 1988 முதல் 11 சூலை 1992 முடிய 4 ஆண்டுகள் செயலாற்றிய முதல் பெண் ஆவார்.

## விருதுகள்
* மரு. பி. சி. ராய் விருது -  1983

## மேற்கோள்கள்

பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
பகுப்பு:இந்தியப் பெண் மருத்துவர்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக துணைவேந்தர்கள்
கால்சினிடே

**கால்சினிடே** (*Calcinidae*) என்பது பாகுரோய்டியா என்ற பெரும் குடும்பத்தின் நீர்வாழ் துறவி நண்டு குடும்பமாகும்.

பின்வரும் பேரினங்கள் தற்போது *கால்சினிடே*யின் கீழ் ஏற்றுக்கொள்ளப்பட்டுள்ளன*:*

* *அலோடர்டனசு* கெய்க் & புரோவென்சானோ, 1965
* *அனிகுலசு* தானா, 1852
* *பாத்தினேரியசு* பாரஸ்ட், 1989
* *கால்சினசு* டானா, 1851
* *சிலியோபாகுரசு* பாரஸ்ட், 1995
* *டார்டானசு* பால்சன், 1875
* *திரைசோபாகுரசு* பாரஸ்ட், 1952

## மேற்கோள்கள்

பகுப்பு:கணுக்காலி பேரினங்கள்
இராட்டைசுற்றிபாளையம் காலபைரவர் கோயில்

**காலபைரவர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் இராட்டைசுற்றிபாளையம் புறநகர்ப் பகுதிக்கு அருகில் அமைந்துள்ள ஒரு பைரவர் கோயில் ஆகும்.

கடல் மட்டத்திலிருந்து சுமார் 260 மீட்டர் உயரத்தில் அமைந்துள்ள இராட்டைசுற்றிபாளையம் காலபைரவர் கோயிலின் புவியியல் ஆள்கூறுகள்  ஆகும்.

சிவபெருமானின் 64 திருவுருவங்களை நினைவுபடுத்தும் வகையில் 64 வெவ்வேறு பைரவர் வடிவங்கள் இக்கோயிலில் இடம் பெற்றுள்ளன.

இக்கோயில் 'தென்னக காசி' என்றும் குறிப்பிடப்படுகிறது.

ஆசியாவின் மிகப்பெரிய பைரவர் கோயில் என்று போற்றப்படும் இக்கோயிலின் நுழைவு வாயில் 39 அடி உயரமுள்ள பைரவர் சிலையாக வடிக்கப்பட்டுள்ளது. இது பஞ்சலோகத்தினால் ஆனது. இந்த பைரவர் சிலையின் எடை சுமார் 650 கிலோகிராம் ஆகும்.

இக்கோயிலின் கும்பாபிசேகம் 2023ஆம் ஆண்டு மார்ச்சு மாதம் 13ஆம் நாள் நடைபெற்றது.
## மேற்கோள்கள்

## வெளி இணைப்புகள்
* GeoHack - இராட்டைசுற்றிபாளையம் காலபைரவர் கோயில்

பகுப்பு:ஈரோடு மாவட்டத்திலுள்ள இந்துக் கோயில்கள்
ஜெய் ஜவான் ஜெய் கிசான்

**ஜெய் ஜவான் ஜெய் கிசான்** ( *Jai Jawan Jai Kisan* ) என்பது  இந்தியாவின் இரண்டாவது பிரதமரான லால் பகதூர் சாஸ்திரியின் முழக்கமாகும். இது 1965 ஆம் ஆண்டு பிரயாக்ராஜ் என்ற பொதுக்கூட்டத்தில் பேசப்பட்டது.   

நேருவின் மரணத்திற்குப் பிறகு சாஸ்திரி இந்தியாவின் பிரதமராகப் பதவியேற்ற உடனேயே, இந்தியா பாகிஸ்தானால் தாக்கப்பட்டது. அதே நேரத்தில், நாட்டில் உணவு தானியங்களுக்கும் தட்டுப்பாடு நிலவியது.  இந்தியாவைக் காக்க ராணுவ வீரர்களை உற்சாகப்படுத்தவும், அதே நேரத்தில் இறக்குமதியை சார்ந்திருப்பதை குறைத்து உணவு தானிய உற்பத்தியை அதிகரிக்க விவசாயிகளை உற்சாகப்படுத்தவும் *ஜெய் ஜவான் ஜெய் கிசான்* என்ற முழக்கத்தை சாஸ்திரி எழுப்பினார். இது மிகவும் பிரபலமான முழக்கமாக மாறியது. 

## மாற்றுருவங்கள்

; ஜெய் ஜவான், ஜெய் கிசான், ஜெய் விக்யான் ( அடல் பிகாரி வாச்பாய், பிரதமர் )

1998 இல் பொக்ரான் அணுகுண்டு சோதனைகளுக்குப் பிறகு, அடல் பிகாரி வாச்பாய் இந்தியாவின் முன்னேற்றத்தில் அறிவின் முக்கியத்துவத்தை சுட்டிக் காட்ட ஜெய் விக்யான் (அறிவியல் வாழ்க) என்ற சொற்றொடரை முழக்கத்துடன் சேர்த்தார். 

; ஜெய் ஜவான், ஜெய் கிசான், ஜெய் விக்யான், ஜெய் அனுசந்தன் ( நரேந்திர மோதி, பிரதமர் )

ஜலந்தரில் உள்ள லவ்லி புரொபஷனல் பல்கலைக்கழகத்தில் நடைபெற்ற 106வது இந்திய அறிவியல் பேராயத்தில் "எதிர்கால இந்தியா: அறிவியல் மற்றும் தொழில்நுட்பம்" என்ற தலைப்பில் பேசிய பிரதமர் மோடி, ஜெய் ஜவான், ஜெய் கிசான் மற்றும் அடல் பிகாரி வாஜ்பாயின் ஜெய் விக்யான் என்ற புகழ்பெற்ற முழக்கத்துடன் ஜெய் அனுசந்தன் என்று சேர்த்து "ஆராய்ச்சிக்கு வாழ்த்துக்கள்" கூறி  தேசிய வளர்ச்சிக்கான ஆராய்ச்சிப் பணிகளின் முக்கியத்துவத்தை வலியுறுத்தினார். 

; ஜெய் ஜவான், ஜெய் கிசான், ஜெய் விக்யான், ஜெய் வித்வான் ( டாக்டர் கே. சி. மிஸ்ரா, இயக்குநர், எல்பிஎஸ்ஐஎம் புது தில்லி )

இந்தியக் குடியரசுத் தலைவரிடமிருந்து 10வது லால் பகதூர் சாஸ்திரி தேசிய விருதைப் பெற்ற பிறகு, 15 திசம்பர் 2009 அன்று தீன் மூர்த்தி பவனில் சுனில் பார்தி மித்தலின் ஏற்புரையின் போது, தில்லியின் லால் பகதூர் சாஸ்திரி மேலாண்மைக் கழகத்தின் இயக்குநர் டாக்டர் கைலாஷ் சந்திர மிஸ்ரா, ஜெய் வித்வான் என்பதன் பொருள் "கற்றவர்களுக்கு வாழ்த்து" என்பதாகும்.

; நா ஜவான் நா கிசான்

2021 ஒன்றிய அரசின் வரவு செலவு திட்டம் குறித்து, சசி தரூர் நாடாளுமன்றத்தில் உரையாற்றும்போது சாஸ்திரியின் அசல் மேற்கோளைக்  குறிப்பிட்டு, "நா ஜவான் நா கிசான்" ( பொருள் "சிப்பாயும் இல்லை விவசாயியும் இல்லை") என்ற சொற்றொடரைப் பயன்படுத்தினார். 

## பரவலர் பண்பாட்டில்
2015 ஆம் ஆண்டில், சாஸ்திரியின் வாழ்க்கையை அடிப்படையாகக் கொண்ட ஒரு திரைப்படமானது இந்த முழக்கத்தை பெயராக கொண்டு வெளியிடப்பட்டது.

## மேற்கோள்கள்

பகுப்பு:இந்திய அரசியல் முழக்கங்கள்
பகுப்பு:இந்தி சொற்களும் சொற்றொடர்களும்
காலடிபேட்டை

**காலடிபேட்டை** () என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதிக்கு அருகிலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காலடிபேட்டை  பகுதியின் புவியியல் ஆள்கூறுகள்  ஆகும்.

திருவொற்றியூர், பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை,  வண்ணாரப்பேட்டை, சௌகார்பேட்டை, வள்ளலார் நகர், மண்ணடி, பேசின் பாலம் மற்றும் கொண்டித்தோப்பு ஆகியவை காலடிபேட்டை பகுதிக்கு அருகிலுள்ள முக்கிய புறநகர்ப் பகுதிகளாகும். 

இப்பகுதியிலுள்ள காலடிபேட்டை மெட்ரோ நிலையம், இதனைச் சுற்றியுள்ள புறநகர்ப் பகுதிகளுக்கும் சேவை செய்கிறது.
## மேற்கோள்கள்

## வெளி இணைப்புகள்
* GeoHack - காலடிபேட்டை

* https://ta.wikipedia.org/wiki/%E0%AE%95%E0%AE%BE%E0%AE%B2%E0%AE%9F%E0%AE%BF%E0%AE%AA%E0%AF%87%E0%AE%9F%E0%AF%8D%E0%AE%9F%E0%AF%88_%E0%AE%AE%E0%AF%86%E0%AE%9F%E0%AF%8D%E0%AE%B0%E0%AF%8B_%E0%AE%A8%E0%AE%BF%E0%AE%B2%E0%AF%88%E0%AE%AF%E0%AE%AE%E0%AF%8D?wprov=sfla1

பகுப்பு:சென்னை மாவட்டத்திலுள்ள ஊர்களும் நகரங்களும்
பந்தாய் மெர்டேக்கா

**பந்தாய் மெர்டேக்கா** (மலாய் மொழி: *Pantai Merdeka*; ஆங்கிலம்: *Merdeka Beach*; சாவி: ڤنتاي مرديک) என்பது மலேசியா, கெடா, கோலா மூடா மாவட்டத்தில் (*Kuala Muda District*) உள்ள ஒரு கடற்கரை நகரம். மலேசியாவில் மிகவும் புகழ் பெற்ற கடற்கரைகளில் இந்தக் கடற்கரையும் ஒன்றாகும்.

சுங்கை பட்டாணி நகரில் இருந்து ஏறக்குறைய 35 கி.மீ. தொலைவில் இந்தக் கடற்கரை நகரம் உள்ளது.

கெடா மாநிலத்தின் ஒரே மணல் கடற்கரை இதுவாகும். வடக்கு பினாங்கு மற்றும் கெடா மாநிலம் முழுவதிலும் இருந்து வரும் கடற்கரைப் பிரியர்களுக்கு இந்த இடம் ஒரு முக்கிய ஈர்ப்பாகும். கம்போங் தெப்பி சுங்கை (*Kampung Tepi Sungai*), கோத்தா கோலா மூடா (*Kota Kuala Muda*), பந்தாய் மெர்டேக்கா (*Pantai Merdeka*) மற்றும் புலாவ் சயாக் (*Pulau Sayak*) ஆகிய கடற்கரை பகுதிகளில் பல்வேறு கடல் உணவுகள் கிடைக்கின்றன.

## பொது

1970-களின் முற்பகுதியில், கெடா மாநிலம் மற்றும் செபராங் பிறை நகரத்தில் இருந்து பொதுமக்களை இந்தக் கடற்கரை ஈர்த்தது. அதன்பிறகு அங்கு ஏற்பட்ட கடல் அரிப்பு காரணமாக கடற்கரையின் பிரபலம் குறைந்தது.

அண்மைய காலங்களில் யான் மாவட்டத்தின் பந்தாய் முர்னி மற்றும் பட்டர்வொர்த் பந்தாய் பெர்சே ஆகிய இடங்களில் புதிதாக உருவாக்கப்பட்ட கடற்கரைகளை பொதுமக்கள் தேர்வு செய்கிறார்கள்.

### சாலை வழியாக 80 கி.மீ

இதன் காரணமாக 1989-இல் பந்தாய் மெர்டேக்கா கடற்கரையில் உள்ள வசதிகள் மேம்படுத்தப்பட்டன. மெர்போக் ஆற்றின் குறுக்கே ஒரு படகுப் பயணச் சேவை பந்தாய் மெர்டேக்காவை தஞ்சோங் டாவாய் என்ற ஒரு சிறிய நகரத்துடன் இணைக்கிறது.

சாலை வழியாக பந்தாய் மெர்டேக்காவிற்குச் செல்வது என்றால் 80 கி.மீ. தொலைவு பயணம் செய்ய வேண்டும்.

## காட்சியகம்


File:CHERATING PAGI2 - panoramio.jpg|
File:Pantai Merdeka (12185790065).jpg|
File:Pantai Merdeka (12186448956).jpg|
File:Pantai Merdeka (12299224723).jpg|


## மேற்கோள்

## மேலும் காண்க

* சுங்கை பட்டாணி 
* கோலா மூடா மாவட்டம்
* தஞ்சோங் டாவாய் 
* மெர்போக் ஆறு

## வெளி இணைப்புகள்

பகுப்பு:மலேசிய நகரங்கள்‎
பகுப்பு:மலேசியக் கடற்கரைகள்
பகுப்பு:கெடா நகரங்கள்‎
பகுப்பு:கோலா மூடா மாவட்டம்